કદાચ તમને માનવામાં ન આવે કારણકે તમે પુષ્પા જોષીનું નામ જ પહેલીવાર સાંભળ્યું છે! પણ આ વાત સાચી છે કે 85 વર્ષીય પુષ્પા જોષીએ હાલમાં જ અજય દેવગણ સાથે શૂટિંગ પૂર્ણ કર્યું છે, આવનારી ફિલ્મ ‘રેઇડ’ માટે. પુષ્પા જોષી આ ફિલ્મમાં સૌરભ શુક્લાના માતાનો રોલ ભજવી રહ્યા છે. તેઓ આમતો કોઈ પ્રોફેશનલ એક્ટ્રેસ નથી પરંતુ તેમણે હાથમાં આવેલો આ મોકો આ ઉંમરે પણ ગુમાવ્યો નહીં અને થોડા દિવસ બાદ તેઓ અજય દેવગણ અને સૌરભ શુક્લા જેવા મંજેલા અને અત્યંત લોકપ્રિય અદાકારો સાથે સ્ક્રિન શેર કરવાના છે.